OpenLLM-France/wikimedia huggingface dataset:
# Jinzhou

Jinzhou (txinera sinplifikatuz: 锦州; pinyineraz: Jǐnzhōu), Liaoning probintzian kokatutako prefektura mailako hiria da. Guztira, 3.094.000 biztanle inguru dauzka 2007ko erroldaren arabera eta 9.890 kilometro koadroko azalera.

## Inguru naturala eta kokapena

Prefektura mailako Jinzhou hiriaren mugakideak honakoak dira: Chaoyang ipar-mendebaldean, Shenyang ipar-ekialdean, Fuxin iparraldean, Panjin eta Anshan ekialde eta hego-ekialdean, eta Itsaso Horia hegoaldean.

## Banaketa administratiboa

* Guta Barrutia (古塔区)
* Taihe Barrutia (太和区)
* Linghe Barrutia (凌河区)
* Linghai Konderria (凌海市)
* Beining Konderria (北镇市)
* Yi Konderria (义县)
* Heishan Konderria (黑山县)

## Klima

Datu klimatikoak (Jinzhou (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −2.4 | 1.1 | 8.0 | 16.6 | 22.9 | 26.8 | 28.6 | 28.4 | 24.6 | 17.2 | 7.5 | 0.3 | 15 |
| Batez besteko tenperatura minimoa (°C) | −12.5 | −9.3 | −2.8 | 5.2 | 11.8 | 17.2 | 20.8 | 19.7 | 13.5 | 5.9 | −2.7 | −9.6 | 4.8 |
| Pilatutako prezipitazioa (mm) | 2.7 | 3.2 | 7.3 | 24.9 | 46.3 | 81.3 | 165.3 | 136.8 | 58.6 | 27.4 | 10.1 | 3.9 | 567.8 |
| Prezipitazio egunak (≥ 0.1 mm) | 1.7 | 2.1 | 2.6 | 4.8 | 7.1 | 10.4 | 11.9 | 9.9 | 6.5 | 4.6 | 2.8 | 1.5 | 65.9 |
| Eguzki orduak | 198.7 | 202.6 | 239.0 | 247.1 | 260.5 | 234.9 | 205.1 | 228.4 | 249.9 | 233.0 | 196.5 | 186.7 | 2682.4 |
| Hezetasuna (%) | 52 | 49 | 48 | 49 | 53 | 67 | 79 | 77 | 65 | 57 | 55 | 53 | 58.7 |
| Iturria: ||||||||||||||

## Ikus, gainera

* Liaoning probintziaren banaketa administratiboa

## Erreferentziak

* ↑ http://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Jinzhou hiriko gobernuaren webgunea.
* Datuak: Q28996
* Multimedia: Jinzhou / Q28996
# Julia Grosso

Julia Grosso, (Vancouver (Kanada), 2000ko abuztuaren 29a), futbolean aritzen den kirolari kanadarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen futbolean Kanada ordezkatuz; Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Julia Grosso» olympedia.org (Ingelesez)
* ↑ «Julia Grosso» olympics.com (Gaztelaniaz)

## Kanpo estekak

* Datuak: Q56651138
* Multimedia: Julia Grosso / Q56651138
# Julia Gutiérrez Caba

Julia Gutiérrez Caba (Madril, 1934ko urriaren 20a) espainiar antzezlea da.

## Biografia

Antzezle-familia bateko laugarren belaunaldia osatzen du, bere arreba Irene eta anaia Emiliorekin batera. Antzerkian, 1951n egin zuen debuta Mariquilla Terremoto obrarekin eta Catalina Bárcenaren konpainiarekin. Gero, Isabel Garcésen aginduetara jarri zen, Benaventeren Ha llegado Don Juan eta Calderónen La vida es sueño lanetan. 1960an, zineman lan egiten hasi zen, Juan Antonio Bardemen gidaritzapean: A las cinco de la tarde. Hurrengo urteetan egin zituen filmen artean, aipagarriak dira Usted puede ser un asesino (1960), Accidente 703 (1962), La gran familia (1962), La familia y uno más (1965), Las viudas (1966), Buenas noches (1969) eta beste asko. Telebistan 1962an egin zuen debuta, eta hilean bi saio grabatzera iritsi zen. Confidencias (1965), Mujeres insólitas (1997) saileko Joana Eroa, Buenas noches, señores (1972) eta abar egin zituen. 1994an, Arte Ederretako Merituaren Urrezko Domina jaso zuen, bere ahizpa Irenerekin batera, eta, 2000n, Taldeko Emakumezko Aktore Onenaren Goya saria, ''You're the One filmean egindako lanagatik.

## Filmografia hautatua

* A las cinco de la tarde (1960)
* Usted puede ser el asesino (1961)
* Accidente 703 (1962)
* La gran familia (1963)
* Nunca pasa nada (1964)
* La familia y uno más (1965)
* Un millón en la basura (1967)
* Fortunata y Jacinta (1970)
* Doña Perfecta (1977)
* La herida luminosa (1997)
* El color de las nubes (1997)
* You're the One (una historia de entonces) (2000)
* Los ojos de Julia (2010)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3083098
* Multimedia: Julia Gutiérrez Caba / Q3083098
# Julia Grant

Julia Boggs Dent Grant (1826ko urtarrilaren 26 – 1902ko abenduaren 14), Ulysses S. Grant Ameriketako Estatu Batuetako presidentearen emaztea zen. Bi agintalditan, 1869tik 1877ra AEBtako lehen dama izan zen.
* Datuak: Q233641
* Multimedia: Julia Grant / Q233641
# Julia Horvath

Julia Elle Horvath suediar ballet dantzari ohi eta ballet-irakaslea da.
Tibor Horvath jaiotza-izenaz, gizon jaio arren, bere burua emakumetzat dauka. Gizonezko ballet dantzari gisa, Suediako Erret Balletaren dantzari nagusia zen. Nazioarteko ospea lortu zuen eta Finlandiako Ballet Nazionalarekin dantzatu zen. 2014an emakumerako trantsizioari ekin zion eta 2015ean Julia izena hartu zuen.
2007tik Sydneyn bizi da eta ballet-irakasle egiten du lan.

## Erreferentzia

* ↑ Sutton, Candace. (2016-02-19). «'My parents think I look like a freak': Transgender ballet dancer reveals heartbreaking life-long struggle to be recognised as a woman» Daily Mail (Noiz kontsultatua: 2017-10-28).
* Datuak: Q30325711
# Julia Gillard

Julia Gillard (Barry, Gales, 1961eko irailaren 29a) Australiako Lehen Ministro eta politikaria da. 2010eko hauteskundeak irabazi ondoren, Lehen Ministro bilakatu zen.

## Kanpo estekak

* Webgune ofiziala
* Datuak: Q41563
* Multimedia: Julia Gillard / Q41563
# Julia Hernández Valles

Julia Hernández Valles (?, ?) gipuzkoar abokatu eta politikaria da.
Extremadurar jatorrikoa, PSE-EEko zinegotzia izan zen Errenterian. Zuzenbidean lizentziaduna da Salamancako Unibertsitatean, eta Kriminologian lizentziaduna Euskal Herriko Unibertsitatean. Clara Campoamor elkartearen ordezkari arduraduna izan zen Gipuzkoan. Zenbait jardunaldi eta biltzarretan parte hartu du, batez ere adingabeekin eta emakumeekin lotutakoetan, eta Euskalerriaren Adiskideen Elkartean sartu zen, kide numerario gisa, 2011ko otsailean.
2015ean jarduneko arartekoa izan zen Iñigo Lamarca ordezkatuz.

## Erreferentziak

* ↑ «La socialista Julia Hernández toma posesión como adjunta al Ararteko» El País 2004/07/06.
* ↑ Ararteko. JULIA HERNÁNDEZ, GAURTIK AURRERA, JARDUNEKO ARARTEKOA. .
* Datuak: Q27230200
# Joakin Eugenio Plácido Senosiain

Joakin Eugenio Plácido Senosiain Otxoteko, erlijio-izenaz Buenabentura Oieregikoa (Oieregi, 1886ko abenduaren 7a - Lekaroz, 1956ko otsailaren 27a) nafar idazlea eta kaputxinoa izan zen. Idazlanak Arbelaitz, Osinburu eta O-tar B. goitizenekin sinatzen zituen.

## Bizitza

Eliza-ikasketak Iruñean eta Tuteran egin ondoren, 1910ean apaiztu zen. Damaso Intzarekin elkarlanean aritu zen, eta bion artean sortu zuten Irugarrengo Prantziskotarra (1913) aldizkaria, lehenbizi, eta Zeruko Argia (1919), gero.
Aldizkari horiek 1936 arte iraun zuten. Gerra ondoren, Artzai deia hilabetekaria sortu zuen, eta Zeruko Argiaren bigarren aldiari hasiera eman zion, 1954an, bera zuzendaria zela.
Obra nagusiak: Jesu Kristo gure Jauna´ren bizitza (1921), Pelegrin Mataróren obraren itzulpena; Aita Samuel Kaputxinoa. Gaurko izkillu edo arma (1922); Diccionario castellano-vasco y vasco-castellano de voces comunes a dos o más dialectos (1929).
Euskaltzain urgazlea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Patxi Ondarra: OIEREGI-KO BUENAVENTURA AITA (1886-1956)
* ↑ Gran Enciclopedia de Navarra

## Kanpo estekak

* Datuak: Q12260402
# Joakin Gorrotxategi

Joakin Gorrotxategi Txurruka —erdal testuetan, Joaquín María Gorrochategui Churruca— (Eibar, Gipuzkoa 1953ko abuztuaren 17a) euskararen historian espezializatutako euskalaria da, eta bereziki aitzineuskara eta Antzinateko euskarak ikertzen nabarmendu da. Filologia Klasikoan doktorea (Salamancako Unibertsitatea), Euskal Herriko Unibertsitateko (EHU) Indoeuropar Linguistikako katedraduna eta EHUren Antzinaroko Zientzien Institutuko burua da. Euskaltzain urgazle izendatua 2006ko maiatzaren 26an.

## Bizitza

1982an Salamancako Unibertsitatean Hizkuntzalaritza Klasikoaren ikasketak bukatu zituen, Koldo Mitxelenak zuzendutako Estudio sobre la onomástica indígena de Aquitania en relación con la de las zonas vecinas tesia argitaratuz. Gero, Frantzian (Tolosan) eta Alemanian (Bonnen) ikasi zuen. Jean-Baptiste Orpustanek bere lana goraipatu zuen.
Euskaltzaindiaren eta Jakiunderen kidea, Iruña-Veleiako grafitoak berraztertu zituen batzordean izan zen.

## Liburuak

* Euskalgintza XXI. mendeari buruz [argitaratzailea], 2008.
* Metodo konparatzailea hizkuntzalaritza historikoan, A. Meillet, Bilbo: Euskal Herriko Unibertsitatea, Argitalpen Zerbitzua, 2001, ISBN 84-8373-358-7.
* Estudio sobre la onomástica indigena de Aquitania, Leioa: Euskal Herriko Unibertsitatea, Argitalpen Zerbitzua, 1984, ISBN 84-7585-013-8.
* Joakin Gorrotxategi, Iván Igartua, Joseba A. Lakarra (arg.). (2018). Euskararen historia. Vitoria-Gasteiz: Eusko Jaurlaritzaren Argitalpen Zerbitzu Nagusia. (Liburuak euskarazko bertsioan 860 orrialde ditu: koloretako mapak eta grafikoak. Liburuaren gaztelaniazko bertsioa ere badago. (Bibliografia: 801-847 orrialdeetan). ISBN: 978-84-457-3433-9.

## Erreferentziak

* 1 2 Euskaltzain fitxa
* ↑ La langue basque au Moyen Âge (IXe-XVe siècles)
* ↑ Gorrochategui Churruca, Joaquín
* ↑ Carrero, M. José. (2008-10-09). «Me temo que las inscripciones en euskera de Veleia sean un fraude» El Correo.
* Datuak: Q15784464
* Multimedia: Joaquín Gorrochategui / Q15784464
# Joakin Iturbe

Joakin Iturbe, Santua ezizenaz ezaguna (Elgeta, Gipuzkoa, 1758 – Donostia, Gipuzkoa, 1799?) bidelapurra izan zen.

## Bizitza

Harakin aritu zen hainbat urtez, Ermuan. Artean gazte zela, Lapurdiko itsasontzi kortsario batean ibili zen, harik eta ingelesek Lisboan espetxeratu zuten arte. Gero, bederatzi urtez soldadu izan zen Espainiako Armadako Farnesio erregimentuan, baina bidelapur jardunetan egin zen ospetsu.
Gordetako dokumentuek 1796 eta 1799 bitartean elgetarrak egindako okerkeriak biltzen dituzte. Aramozko mendilerroan eta Mendaro eta Mutriku aldean egiten zuen lapurreta. Urte horietan hainbatetan atxilotu eta espetxeratu zuten Santua, baina elgetarra iheslari trebea zen: Tolosako eta Mutrikuko espetxeetatik alde egitea lortu zuen (Mutrikukotik, birritan). Azkenean, Donostiako Mota gazteluan espetxeratu zuten; fiskalak Iturberentzat eskatutako heriotza zigorra ez zioten ezarri, baina kartzela hartan hilko zen.
Robin Hooden kondairen antzekoak dira Santuarenak. Asko zeukatenei lapurtu eta behartsuei ematen zien. Famatua da Santuak Mendaroko Emezabal baserrian egindakoa aipatzen duen kondaira:
| « | Baserrian bizi ziren laborariek errenta ordaindu behar zioten hilero lurjabeari. Guardia taldea baserrira joan zen errentaren bila, eta bertakoek afari ederra prestatu zieten ardo eta guzti. Gabean bueltatzerakoan, Goikola aldean zain zituzten Santua eta bere bidelapurrak. Guardiei dirua kendu eta Emezabal baserrira bueltatu zuten. Emezabalkoek diruaren parte bat Santuari eman zioten egindakoa eskertzeko. | » |
1799ko irailaren 23an Pedro Urkiaren etxean atxilotu zuten, Mallabiako Areitio auzoan, eta itsasoz Donostiara eraman zuten, Mota gaztelura; hantxe hil zen, dirudienez.

## Erreferentziak

* ↑ Nagore IRAZUSTABARRENA: «Harakina, lapurra eta “santua”», Argia, 2223. zenbakia, 2010-03-21.
* ↑ Santiago AIZARNA ECHAVEGUREN: Crimenes truculentos del Pais Vasco, Txertoa, 2010.
* ↑ Iñaki EGAÑA: Quén es quién en la historia del país de los vascos, Txalaparta, 2005. Ikus 268. orrialdea.
* ↑ Javier María SADA ANGUERA: Historia de la ciudad de San Sebastián a través de sus personajes, Alberdania, 2002. Ikus 221. orrialdea.
* Datuak: Q12260403
# Joakin Maria Jauregi

Joakin Maria Jauregi Salaberria, izengoitiz Panderi (Errenteria, Gipuzkoa, 1844ko martxoaren 27a - 1921), gipuzkoar bertsolaria izan zen.

## Bizitza

Haren bertso batzuk Antonio Zabalak jaso eta Auspoa bilduman argitaratu ziren, Errenteria´ko bertsolari zaarrak (1968) izenburupean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260405
# Joakin Egia

Joakin Egia Unzueta (Bilbo, Bizkaia, 1903 – Liverpool, Erresuma Batua, 1956) Bilboko portuko kapitaina izan zen.

## Biografia

1936an Eusko Jaurlaritza antolatu zenean, gerrarako ontzidi bat antolatzeko agindua eman zion. Lau bakailao-ontzi artilleriaz hornitu, eta Araba, Gipuzkoa, Bizkaya eta Nabarra izenez bataiaturik, itsas garraiorako laguntzaile eta babesle izateko prestatu zituen. Orobat lan handiak egin zituen, Bilboko porturako defentsa antolatzen. Bizkaia armada nazionalaren esku erori zenean, setioari itzuri eta hamar draga-minarekin Frantziara ihes egin zuen.
Gerra ondoren, Erresuma Batuan erbesteratu zen: Royal Air Forceren hegazkinlari bilakatu eta Bigarren Mundu Gerran parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Egaña, Iñaki. (2005). Quién es quién en la historia del país de los vascos. Txalaparta, 155 or. ISBN 9788481363999..
* Datuak: Q9012313
# Joakin Madurga

Joakin Madurga Oteiza (Deikaztelu, Nafarroa, 1938ko urtarrilaren 24 – Logroño, 2017ko ekainaren 9) nafar apaiz, irakasle eta musikaria, oso ezaguna 1977tik Iruñeko Kontzejuaren Plazatik igarotzen den San Fermin Amienskoa prozesioan abesten den Jota de San Fermín abestiaren sortzailea bezala.

## Biografia

10 urte zituela Iruñeko apaizgaitegian sartu zen; han ikasi zuen eta apaiza izateko formakuntza jaso zuen. 1961ko abenduaren 21ean ordenak hartu zituen. Erromako Pontificia Studiorum Universitas a Sancto Thoma Aquinate in Urbe unibertsitatean Filosofia ikasi zuen eta, ondoren, Valentziako Unibertsitatean Filosofia eta Letrak ikasketak egin zituen. Bolada bat Arguedasen eman ondoren, 1963tik, bere apaiz bizitza guztia Iruñeko Txantrea auzoko Done Jakue parrokian egon zen. Han, 1975an, Coral de Santiago (Done Jakue Abesbatza) sortu zuen; abesbatza horrekin disko batzuk grabatu zituen, gehienak musika erlijiosoarekin. 1978an elizaren erretore izendatu zuten. Txantreako urteetan ere, Iruñeko Seminarioan eta Virgen del Camino Lanbide Heziketaren ikastetxean klaseak eman zituen. Erabat inplikatu zen auzoko aktibitateetan eta "Auzotegi" kulturgunea eta Txantreako lehenengo Olentzeroren antolaketan parte hartu zuen. Politikan ere hartu zuen parte.
1985an, bihotzeko arazoak zituela eta, elizako lana utzi behar izan zuen. Orduan, Madrilera bizitzera joan zen, komunitate erlijioso batera. Madrilen bere ikasketekin aurrera jarraitu zuen, bereziki Jesús Romo Raventós irakaslearekin. Azkenik Logroñora joan zen non San Pablo parrokian bosteko bat sortu zuen. Han, 2017ko ekainaren 9an, hil zen.

## Abesti ezagunenak

* Jota de San Fermín
* Himno de la Chantrea zortzikoa (1975), auzoaren 25. urtemuga ospatzeko.
* Dicen que se muere el mar (1996), Torreviejako Habaneren Nazioarteko Lehiaketan konposizio lehen saria.

## Erreferentziak

* ↑ http://txantrea.net/auzolan/pdf/35.pdf
* ↑ http://www.musica.sanpablo.es/02_autores_detalle.php?id_autor=51%5B%5D
* ↑ http://www.habaneras.org/habaneras/Dicen_que_se_muere_el_mar.pdf

## Kanpo estekak

* (Gaztelaniaz):Jota de San Fermín Youtuben.
* (Gaztelaniaz):Biografia eta diskografia
* (Gaztelaniaz):Elkarrizketa musikariarekin Txantrea Auzolan aldizkarian.
* Datuak: Q30192144
# Joakin Irizar

Joakin Irizar Barnoya (Azkoitia, Gipuzkoa, 1893 – Donostia, Gipuzkoa, 1979) arkitektoa eta gaztelaniazko idazlea izan zen.

## Bizitza

Bergaran egin zituen lehen ikasketak, eta Madrilen arkitekturakoak. Euskal Herriko etxegintza aztertu zuen bereziki. Ildo horretatik, berrikuntza-lanak egin zituen, batez ere: Donostian, Okendo etxea; Zumarragan, Legazpi dorrea; Ormaiztegin, Zumalakarregirena; Azpeitian, Antxieta jauregia; Loiolan, San Ignaziorena eta Garate anaiarena; Pasai Donibanen, Victor Hugorena. Dorretxe, eliza, ermita, santutegi, Erdi Aroko jauregi, eta etxe eta baserri asko berritu zituen.
1924an, Madrilen bizi zela, Ensayo sobre el problema arquitectónico vasco idatzi zuen eta horrekin Euskalerriaren Alde aldizkariak antolatutako saria irabazi zuen. Ezaguna da, orobat, Joakin Irizarrek idatzitako Las casas vascas (1929) lana.
Jakintza-elkarte askotako kide izan zen, eta ardura politikoak ere izan zituen; hain zuzen, Gipuzkoako Aldundiko lehendakariordea izan zen.
1948an, La casa de Zumalacárregui idatzi zuen Fausto Arotzenarekin batera.

## Erreferentziak

* ↑ Euskalerriaren alde: revista de cultura vasca, Donostia, 15. urtea, 258. zenbakia (1925), 201-227 orr.
* Datuak: Q12260401
# Joakin Elizondo Albizu

Joakin Elizondo Albizu (gaztelaniaz: Joaquín Elizondo Alvizu (Iruñea, c. 1660 - 1735eko abuztuaren 23a) Nafarroako Erresumaren sindikoa, Nafarroako Errege Auzitegietan abokatua eta Nafarroako Kontuen Ganberan entzulea.

## Biografia

Errege Auzitegietako abokatua zen Frantzisko Elizondoren eta Josefa Albizuren semea zen. Filosofia eta Zuzenbide ikasketak Huescako Unibertsitatean egin zituen. Iruñera itzuli zen 1685eko apirilean, eta han Diego de Yanozekin lan egin zuen. 1688ko otsailaren 23an, Kontseiluak odol garbiaren probak aurkeztu zirela ziurtatu zuen, letradu gisa onartua izateko. Onartu egin zuten eta Errege Auzitegietan abokatutzan jarduten hasi zen. 1692ko martxoaren 23an pobreen abokatu izendatu zuten bere aita Francisco de Elizondoren ordez.
Iruñeko Udaletxeko errejidore izendatu zuten 1695. urtean eta zortzi urte geroago, 1703ko abenduaren 4an, Nafarroako Diputazioko sindiko izendatu zuen, eta kargu horri eutsiko zion 1713ko maiatzaren 11ra arte. Iruñeko hiriaren izenean Gorteetako diputatu izendatu zuen Erriberriko 1709ko bilerara joateko. Gorteak amaitzean, unibertsitateen besoak Diputazioko kide gisa aukeratzen du. Denbora horretan gordailutegiko kontuak enkargatzen zaizkio. 1711-1712 urteetan Madrilera bidali zuten, Iribasekin batera, Diputazioaren ordezkari gisa, erregearekin hitz egiteko. Gortetik bidalitako gutunak eta Aldundiak agindutako jarraibideak gordetzen dira. 1713an Madrilera itzuli zen Aldundiko beste batzorde batekin.
1713ko maiatzaren 11n Nafarroako Kontuen Ganberan entzule izendatu zuten. Zuela gutxi hil zen Jose Etxauri ordezkatu zuen. Gutun bat idatzi zion Aldundiari Etxauriren heriotzaren berria jakinarazteko, eta karguaren zina egin aurretik dimisioa aurkeztu zuen diputatu eta sindiko gisa. 1716an Nafarroako Errege Kontseiluaren eta Diputazioaren artean sortu zen protokolo-gatazkan, Erregearen besamanoetara joateagatik, berak egin zuen egitateak azaltzen zituen zinpeko aitorpena.
Nafarroako Erreinuko Gorte Nagusiek 1512. eta 1716. bitarteko urteetan emandako lege guztiak bil zitzala agindu zioten Joaquín Elizondori. Lan handi hau Novissima recopilación de las leyes del Reino de Navarra izenburupean eman zen argitara 1735. urtean. 1726ko urriaren 8an Errege Kontseiluko oidore izendatu zuten, eta Jeronimo Navarroren heriotzagatik libre geratu zen postua bete zuen. Hamar urtez egon zen sail horretan, hil zen arte. Iruñean hil zen, 1735ean.

## Obra

Elizondoren gutun eta idazki batzuk gordetzen dira. Izan ere bere lan nagusia bilduma hau izan zen:
* Novissima recopilación de las leyes del Reino de Navarra hechas en sus cortes generales desde el año de 1512 hasta el de 1716 inclusive. Iruñea, 1735.

## Erreferentziak

* ↑ http://www1.euskadi.net/harluxet/
* ↑ https://www.euskadi.eus/web01-ejeduki/eu/contenidos/termino/_c01728/eu_e_1199/e1199.html
* ↑ https://liburutegibiltegi.bizkaia.eus/handle/20.500.11938/74921

## Kanpo estekak

* (Gaztelaniaz):José María Sesek idatzitako biografia Espainiako Errege Akademiaren webgunean.
* Datuak: Q100979553
* Multimedia: Joaquín Elizondo Alvizu / Q100979553
# Joakin Gamio

Joakin Gamio (Ziga, Baztan, 1807 aldean - XX. mende hasiera) nafar apaiza eta pilotaria izan zen. 1846ko abuztuaren 9an Irungo Urdanibia plazan jokatu zen laxo partida famatuari loturik dago haren izena; desafio hark gipuzkoar eta lapurtar pilotariak jarri zituen aurrez-aurre 12.000 ikusleren aitzinean. Berak bildu zuen Jean Erratxun Gaskoia desafioan parte har zezan, eta bera ere aritu zen partidan, Lapurdiko taldean. Norgehiagoka irabazi ondoan, Frantziara erbesteratu behar izan zuen, apezpikuaren baimenik gabe jokatu zuelako. Zenbait denboraren buruan, zaldi eder baten gainean itzuli zen herrira, Irungo garaipenaren saritzat jasoa zuena.

## Erreferentziak

* ↑ Jean Errachun « Kaskoina ». Hazparneko historia, hasparren-histoire.fr (Noiz kontsultatua: 2020-1-17).
* ↑ Laxoa. aguroruga.blogspot.com (Noiz kontsultatua: 2020-1-17).
* ↑ Arraztoa, Tiburcio. Laxoa: historia. laxoa.com (Noiz kontsultatua: 2020-1-17).

## Kanpo estekak

* (Gaztelaniaz) Gamio, Joaquín Auñamendi Entziklopedia [on line], aunamendi.eusko-ikaskuntza.eus
* Datuak: Q97463089
# Juruti

Juruti Brasilgo udalerri bat da, Pará estatuan kokatua. 50.881 biztanle ditu 8.305,129 km²ko eremuan.

## Ikus, gainera

* Pará

## Kanpo estekak

* Datuak: Q1008242
* Multimedia: Juruti / Q1008242
# Juruá (ibaia)

Juruá (gaztelaniaz: Yuruá, portugesez: Juruá) Hego Amerikako ibaia da, Amazonasen eskuinaldeko adarra. Perun du iturburua, Ucayali departamenduko mendialdean; Brasilen sarturik, Acre eta Amazonas estatuak zeharkatu eta Amazonas ibaira isurtzen da. 3.200 kilometro luze da, ia dena nabigagarria, eta arroak 188.000 kilometro koadroko eremua hartzen du. Eirunepé eta Cruzeiro do Sul dira ibai ertzeko hiri nagusiak.

## Erreferentziak

* ↑ Juruá. amazonwaters.org (Noiz kontsultatua: 2017-1-25).

## Kanpo estekak

* Datuak: Q117526
* Multimedia: Rio Juruá / Q117526
# Jurské

Jurské Eslovakiako udalerri bat da, Kežmarokeko barrutian kokatuta. 7,36 km²ko azalera du eta 1192 biztanle 2017ko datuen arabera.

## Historia

Idatzizko lehen aipamena 1294. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q640389
* Multimedia: Jurské / Q640389
# Juru

Juru Brasilgo udalerri bat da, Paraíba estatuan kokatua. 9.234 biztanle ditu 403,279 km²ko eremuan.

## Ikus, gainera

* Paraíba

## Kanpo estekak

* Datuak: Q1808550
* Multimedia: Juru / Q1808550
# Juruaia

Juruaia Brasilgo udalerri bat da, Minas Gerais estatuan kokatua. 11.084 biztanle ditu 220,353 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790502
* Multimedia: Juruaia / Q1790502
# Juruena

Juruena Brasilgo udalerri bat da, Mato Grosso estatuan kokatua. 10.213 biztanle ditu 2.778,961 km²ko eremuan.

## Ikus, gainera

* Mato Grosso

## Kanpo estekak

* Datuak: Q1869664
* Multimedia: Juruena / Q1869664